**Brunszvik Teréz Napközi Otthonos Óvoda**

**Hévíz**



***Pedagógiai Program Módosító Okirata***

***2016.***

***Készítette:***

***Brunszvik Teréz Óvoda***

***Nevelőtestülete***

**ADATLAP**

***Óvoda neve, címe, telefonszáma:***

Központi intézmény: Brunszvik Teréz Óvoda Hévíz, Sugár u. 7.

Tel.:/Fax: 83/343-350

E-mail: [ovoda@hevizegregy.hu](mailto:ovoda@hevizegregy.hu)

Telephely: Brunszvik Teréz Óvoda Hévíz, Zrínyi u. 151.

Tel: 83/343-322

E-mail: [tagovoda@hevizegregy.hu](mailto:tagovoda@hevizegregy.hu)

OM azonosító: 037374

***Program címe:***

Óvodai nevelés a környezet megismerésére nevelés tükrében.

***Az óvoda felügyeleti szerve:***

Hévíz Város Önkormányzata, Kossuth L. u. 1.

***Az intézmény jogállása:***

Önálló jogi személy

***Az intézmény gazdálkodása:***

Részben önálló

***Szakágazati jele:***

80111-5

***Szakfeladata:***

Óvodai nevelés

A Brunszvik Teréz Napközi Otthonos Óvoda Pedagógiai Programjának 5.4.2. pontja helyébe 2016. július 01-jei hatállyal a következő rendelkezés lép:

***„5.4.2. Tehetséggondozás***

Vannak gyermekek, akiknél már igen fiatal korban feltűnik, hogy adottságaik valamilyen területen az átlagosnál lényegesen jobbak és ehhez sokszor a kíváncsiságuk és az akaratuk szokatlan erőssége társul.

*Feladataink:*

* Valamely területen kiemelkedő képességű gyermek erős oldalának kibontakoztatása, gyenge oldalának fejlesztése.
* Megfelelő szabadságot és ugyanakkor biztonságot nyújtó óvodai légkör, ahol a gyermek adottságaiból képesség majd tehetség válik.
* Ingergazdag környezet kialakítása, amelyben a gyermeknek lehetősége van az óvodai élet rendjében a tehetségére irányuló hajlam kibontakoztatására.
* Mindkét intézményegységben vizuális, mozgás, tánc műhelyek alkalomszerű szervezése

**Kiemelten tehetséges gyermek nevelése, fejlesztése**

2011. évi CXC.tv. a nemzeti köznevelésről 4.§ 14.

„Kiemelten tehetséges gyermek, tanuló: az a különleges bánásmódot igénylő gyermek, tanuló, aki átlag feletti általános vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, elkötelezettség.”

Vannak gyermekek, akiknél már igen fiatal korban feltűnik, hogy adottságaik valamilyen területen az átlagosnál lényegesen jobbak és ehhez sokszor a kíváncsiságuk és az akaratuk szokatlan erőssége társul. A 2016-17-es nevelési évtől bevezetésre kerül a Tehetséggondozási Program, mely alapfeladattá vált a pedagógusok számára.

A tehetség felismerése:

* A tehetséggondozás a tehetség felismerésével, azonosításával kezdődik. Fontos feladata van az óvodapedagógusnak, aki „tehetségtérképet” készít a csoportjába járó 6-7 éves gyermekekről.
* A szülőkkel megbeszélve egyezteti azt a területet, amelyben a gyermek a leginkább tehetségesnek tűnik.

Céljaink:

* A tehetséggondozás középpontjában a gyermek teljes személyiségének fejlesztése álljon. Minden erősségnek ugyanakkor van gyengébb oldala is, amely fejlesztésre szorul.
* A tehetségígéretes gyermekek azonosítása és a velük való foglalkozás életkoruknak és egyéni sajátosságaiknak legjobban megfelelő módszerekkel és eszközökkel történjen.
* Minden gyermek számára biztosítsunk egyenlő esélyt a tehetséggondozásban.
* A tehetséggondozás váljon mindennapi nevelőmunkánk részévé.

*Feladataink:*

* Valamely területen kiemelkedő képességű gyermek erős oldalának kibontakoztatása, gyenge oldalának fejlesztése.
* Megfelelő szabadságot és ugyanakkor biztonságot nyújtó óvodai légkör, ahol a gyermek adottságaiból képesség majd tehetség válik.
* Ingergazdag környezet kialakítása, amelyben a gyermeknek lehetősége van az óvodai élet rendjében a tehetségére irányuló hajlam kibontakoztatására.
* Mindkét intézményegységben vizuális, mozgás, tánc, drámapedagógiai műhelyek szervezése
* Szülői vélemények figyelembevétele.
* Szülők tájékoztatása a gyermek fejlődéséről.
* A tehetséggondozás folyamatának dokumentálása. (tehetségtérkép, szülői nyilatkozat, 30 órás tehetségműhely terv, jelenléti ív, feljegyzés a gyermek fejlődéséről)
* A feltételek biztosítása (hely, idő), speciális eszközök, anyagok beszerzése.
* A tehetség megjelenési formáinak felismerése: speciális képességekben (zenei, matematikai, mozgás, szociális, vizuális), viselkedési jegyekben (érzékenység, erős akarat, energikusság, fokozott érdeklődés különféle dolgok iránt), intellektuális képességekben (kreativitás, emlékezet, gondolkodás és szókincs)
* Találjuk meg a gyermek számára kiemelkedő képességének a legmegfelelőbb tevékenységet.

A tehetséggondozás gyakorlata az óvodapedagógusok dokumentációjában jelenik meg.

**A tehetség fogalma, fajtái**

A gyermeki tehetség megnyilvánulási lehetőségei

* átlag feletti általános képességek,
* átlagot meghaladó speciális képességek,
* kreativitás,
* feladat iránti elkötelezettség.

Az átlag feletti **általános képességek**

közé tartozik például a magas szintű elvont gondolkodás, fejlett anyanyelvi képességek, jó memória, hatékony információfeldolgozási stratégiák stb. Ezek szerepe természetesen más és más az egyes speciális tehetség-területeken.

A **speciális képességek** adják meg a jellegzetességét a tehetségnek. Képesség csoportok különíthetők el: nyelvi, zenei, matematikai-logikai, vizuális-téri, testi-mozgásos, szociális- interperszonális, intraperszonális. Ezek a speciális tehetségfejlesztéshez kiindulási alapként szolgálnak.

A **kreativitás**

is több elemből épül fel: **originalitás, flexibilitás, fluencia, problémaérzékenység** stb. Ez az összetevő is meghatározó a tehetség funkcionálásában, hiszen a tehetségre egyebek között éppen az jellemző, hogy problémahelyzetekben új megoldásokat talál, s ez kreatív képességek nélkül elképzelhetetlen.

A **feladat iránti elkötelezettség**

olyan személyiség-tényezőket foglal magába, amelyek a magas szintű teljesítményhez az energiát biztosítják: **érdeklődés, versenyszellem, kitartás, emocionális stabilitás** stb. A képességek bármilyen magas szintre is fejlődnek, e háttértényezők fejlettsége nélkül nincs magas szintű teljesítmény

**Tehetségesnek tehát azok tekinthetők, akik kiváló adottságaik – a négy fenti összetevő ötvözeteként - alapján magas szintű teljesítményre képesek az élet bármely tevékenységi területén.**

**A tehetség kibontakozása és fejlődése**

Az előzőekben leírt tehetség-összetevőket nem készen kapjuk születésünk által, ezek hosszas fejlesztő munka eredményeként formálódhatnak. Elsősorban a megfelelő **érzelmi fejlődést** kell biztosítani a gyerekek számára azzal, hogy „törődünk” velük, s engedjük őket játszani.

**A tehetség azonosítása, felismerése**

Alapelvei:

* Az azonosításhoz a Renzulli-féle definíció ad kapaszkodókat, mind a négy összetevőre figyelni kell. / átlag feletti általános képességek, átlagot meghaladó speciális képességek, kreativitás, feladat iránti elkötelezettség **/**
* A tesztek segítséget nyújthatnak, de önmagukban nem tévedhetetlenek, így nem jelenthetnek egyedüli megoldást.
* A szunnyadó tehetség rejtekezik, gyakran ezért is nehéz felismerni.
* A képesség és a teljesítmény két különböző dolog, gyakori az alulteljesítő tehetséges gyerek.
* A pedagógus, szülők, vagy fejlesztő szakember és a gyerek folyamatos együttes tevékenysége ad legtöbb kapaszkodót a tehetség felismeréséhez.
* Minél több forrásból szerzünk a gyerekre vonatkozó információkat gyerek teljesítményéről, képességeiről, annál megbízhatóbb az azonosítás.

**A tehetséges gyermek személyiségjegyei**

* Értelmi, szellemi hatékonyság.
* Nyitottság, az újdonságok iránti fogékonyság.
* Önmegvalósítási szándék, önkifejezési akarat.
* Pozitív énkép, magabiztosság.
* Impulzivitás (kevéssé képes kontrollálni magát)
* Kreativitás, humor, eredetiség.
* Intuitivitás, ötletgazdagság.
* Merészség, kockázatvállalás.
* Érzékenység, problémaérzékenység.
* A tekintély megkérdőjelezése (korlátozások, kötöttségek, szabályok nehezen tűrése)

A kiválóan kreatív, tehetségígéretes gyermekek saját csoportjukban élik óvodás életüket. Elsősorban játszanak, azzal foglalkoznak, amivel akarnak, és szeretnek.

A gyermekek fejlesztése két síkon történik: óvodai csoportjukban a napi tevékenységekbe ágyazva, illetve délutáni foglalkozások keretében

**Együttműködés a családdal**

A tehetséggondozást sem tudja a szülő hatékony közreműködése nélkül megoldani az óvoda. Három környezeti tényező játszik döntő szerepet a gyerek tehetségének kibontakozásában: az óvoda, a család és a társak.

Fontos tehát a **szülőkkel való folyamatos kapcsolattartás, információcsere**. Az együttműködés főbb tartalmi szempontjai:

* a gyermek megismerése,
* tehetség, képesség felismerése,
* célok tisztázása, egyeztetése, azonos követelményrendszer kialakítása,
* a fejlődés közös értékelése,
* a gyerek érzelmi támogatása, elfogadás, odafigyelés,
* pedagógus, más fejlesztő szakember tanácsa, módszertani segítségnyújtása,
* közös programok szervezése,

A családdal való együttműködésnek többféle szervezeti formáját kell működtetni ahhoz, hogy a kapcsolattartás hatékony legyen: szülői értekezlet, egyéni konzultáció, családlátogatás, stb.”

**A Pedagógiai Program a fenntartó Önkormányzatra többletkötelezettséget megállapító rendelkezést nem tartalmaz!**