Iktatószám: SZO/371-1/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. június 30-ai nyilvános ülésére**

Tárgy: A Gróf I. Festetics György Művelődési Központ, Városi Könyvtár és Muzeális Gyűjtemény Szervezeti és Működési Szabályzatának felülvizsgálata

**Az előterjesztő:** Papp Gábor polgármester

**Készítette:**  dr. Márkus Mirtill aljegyző

**Megtárgyalta:** Pénzügyi, Turisztikai és Városfejlesztési Bizottság

Oktatási, Kulturális és Sport Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Hévíz Város Önkormányzat Képviselő-testülete 163/2016. (V.26.) számú határozatában feladatul szabta, hogy a döntés alapjául szolgált előterjesztésben írtak szerint kerüljenek felülvizsgálatra a Gróf I. Festetics György Művelődési Központ, Városi Könyvtár és Muzeális Gyűjtemény szervezeti dokumentumai és az intézmény munkaköreinek jegyzéke.

A felülvizsgálat alapján egyértelműen megállapítható, hogy módosítani szükséges az intézmény Alapító Okiratát, valamint új Szervezeti és Működési Szabályzatot javaslunk elfogadni, utóbbi esetben tekintettel arra, hogy az SzMSz olyan mértékű módosításáról van szó, mely indokolttá teszi új dokumentum alkotását.

Az Alapító Okirat módosítását ugyanezen testületi ülés külön napirendben tárgyalja.

A Szervezeti és Működési Szabályzat felülvizsgálata eredményeképpen az alábbiakban kerül összefoglalásra, hogy milyen változásokat tartalmaz az új szabályzat tervezete.

* Pontosításra kerültek az intézmény elérhetőségének adatai.
* Az intézmény telephelyei közül töröltük a Városháza Konferenciatermét, mert bár e helyszín otthont ad rendezvényeknek, nem meríti ki a telephely ismérveit. Töröljük a telephelyek közül a Hévíz, Rákóczi u. 17-19. számú ingatlant is, hiszen ez az intézmény székhelyeként már feltüntetésre került.
* Egyértelművé tettük a tervezetben, hogy a Fontana Filmszínház a művelődési intézményi szakágon belül helyezkedik el és feladatait illetően pontosításokat eszközöltünk.
* Az intézmény alaptevékenységi körét korrigáltuk az Alapító Okirat rendelkezéseinek megfelelően.
* Javítottuk az intézmény közönség számára biztosított nyitva tartását.
* Rögzítettük, hogy az intézmény rendeltetésénél fogva vasárnap is működő munkáltató.
* Pontosítottuk az intézmény működésének forrásaira vonatkozó rendelkezést.
* Az intézmény szervezetét, szervezeti ábráját, valamint az ezek alapjául szolgáló munkaköri jegyzéket módosítottuk a szakági jogszabályok előírásaival összhangban.
* Az egyes munkakörökhöz tartozó, részleteket rögzítő rendelkezéseket mellőztük azzal, hogy ezeket a munkaköri leírásokban kell rögzíteni.
* Pontosítottuk a közalkalmazotti részvételi jogra vonatkozó rendelkezéseket a Kjt-vel összhangban.
* Javítottuk, pontosítottuk a szabályzat egyéb rendelkezéseinek fejezetét.

A Képviselő-testület 2016. május 26-ai ülésének – jelen tárggyal kapcsolatos – előterjesztésében felmerült az a lehetőség, hogy az intézmény igazgatóhelyettesének, mint magasabb vezetőnek e megbízása – az igazgatóé mellett – szintén a fenntartó, azaz a Képviselő-testület hatáskörébe kerülhet a jövőre nézve. Időközben áttekintettük a változtatás előnyeit és hátrányait, de leginkább arra tekintettel, hogy a város intézményrendszerében hagyományosan nem ez a megoldás működik, javaslatunk az, hogy az igazgatóhelyettes kiválasztása és megbízása maradjon az intézményt vezető igazgató hatáskörében.

Mint arról a 2016. május 26-ai ülés vonatkozó előterjesztése már részletesen beszámolt, az SzMSz elfogadását követően és abból adódóan módosítani szükséges az intézmény dolgozóinak kinevezéseit, majd felülvizsgálni valamennyi közalkalmazott munkaköri leírását és azokat aktualizálni. Előbbi a GAMESZ, utóbbi az intézmény megbízott igazgatójának feladata lesz rövid határidővel, hiszen ezek elvégzése előfeltétele annak, hogy eredményesen folytathassuk le az igazgatói kinevezésre irányuló pályázati eljárásunkat.

Tisztelt Képviselő-testület!

Kérem, hogy az előterjesztést megvitatni és a Gróf I. Festetics György Művelődési Központ, Városi Könyvtár és Muzeális Gyűjtemény új Szervezeti és Működési Szabályzatát elfogadni szíveskedjenek!

A döntés egyszerű többséget igényel.

**Határozati javaslat**

1. Hévíz Város Önkormányzat Képviselő-testülete a Gróf I. Festetics György Művelődési Központ, Városi Könyvtár és Muzeális Gyűjtemény Szervezeti és Működési Szabályzatát az előterjesztés melléklete szerint 2016. július 1-i hatályba lépéssel jóváhagyja.
2. A Képviselő-testület felkéri a Polgármestert, hogy a Festetics György Művelődési Központ vezetőjét a döntésről értesítse és hívja fel a figyelmet a Szervezeti és Működési Szabályzat intézményi körben történő kihirdetésére.

Felelős: Papp Gábor polgármester

Határidő: 2016. július 15.

**3.**

**Bizottsági állásfoglalás**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
|  |  |  |  |
| Dr. Márkus Mirtill | aljegyző |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Hermann Katalin | mb. igazgató |  |  |
|  |  |  |  |